CELEX: 32011D0388
Language: lv
Date: 2011-06-29 00:00:00
Title: 2011/388/ES: Komisijas Īstenošanas lēmums ( 2011. gada 29. jūnijs ), ar ko groza Lēmumu 2011/44/ES par dažiem aizsardzības pasākumiem pret mutes un nagu sērgu Bulgārijā (izziņots ar dokumenta numuru C(2011) 4573)  Dokuments attiecas uz EEZ

1.7.2011   
            
            
               LV
            
            
               Eiropas Savienības Oficiālais Vēstnesis
            
            
               L 173/10
            
         KOMISIJAS ĪSTENOŠANAS LĒMUMS
   (2011. gada 29. jūnijs),
   ar ko groza Lēmumu 2011/44/ES par dažiem aizsardzības pasākumiem pret mutes un nagu sērgu Bulgārijā
   (izziņots ar dokumenta numuru C(2011) 4573)
   (Dokuments attiecas uz EEZ)
   (2011/388/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1989. gada 11. decembra Direktīvu 89/662/EEK par veterinārajām pārbaudēm Kopienas iekšējā tirdzniecībā, lai izveidotu iekšējo tirgu (1), un jo īpaši tās 9. panta 4. punktu,
   ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (2), un jo īpaši tās 10. panta 4. punktu,
   tā kā:
   
               (1)
            
            
               Bulgārijā 2011. gada janvārī tika konstatēts mutes un nagu sērgas gadījums mežacūkām un apstiprināti vairāki šīs slimības uzliesmojumi mājlopiem. Tādēļ Bulgārija ir veikusi pasākumus saskaņā ar Padomes 2003. gada 29. septembra Direktīvu 2003/85/EK par Kopienas pasākumiem mutes un nagu sērgas kontrolei (3).
            
         
               (2)
            
            
               Turklāt tika pieņemts Komisijas 2011. gada 19. janvāra Lēmums 2011/44/ES par konkrētiem aizsardzības pasākumiem pret mutes un nagu sērgu Bulgārijā (4), jo vajadzēja pastiprināt Bulgārijas veiktos kontroles pasākumus. Šo lēmumu piemēro līdz 2011. gada 30. jūnijam.
            
         
               (3)
            
            
               Lēmuma 2011/44/ES I pielikumā ir norādīti Bulgārijas apgabali, kuros apstiprināti mutes un nagu sērgas gadījumi. Apgabali, kas atrodas šo apgabalu tuvumā, ir iekļauti minētā lēmuma II pielikumā. Lēmumā 2011/44/ES noteiktie aizsardzības pasākumi atšķiras atkarībā no tā, vai apgabals ir iekļauts lēmuma I vai II pielikumā.
            
         
               (4)
            
            
               Lēmuma 2011/44/ES I pielikumā patlaban ir iekļauts Burgasas reģions, un lēmuma II pielikumā ir iekļauts Kardjali, Haskovo, Jambolas, Slivenas, Šumenas un Varnas reģions.
            
         
               (5)
            
            
               Tā kā kopš 2011. gada 7. aprīļa nav saņemti ziņojumi par jauniem mutes un nagu sērgas uzliesmojumiem Bulgārijā un, veicot uzraudzību I un II pielikumā iekļautajos apgabalos, nav konstatēta tādu sugu mājdzīvnieku inficēšanās ar mutes un nagu sērgu, kas ir uzņēmīgas pret šo slimību, ir lietderīgi samazināt apgabalus, uz kuriem attiecas ierobežojumi un kuri minēti Lēmuma 2011/44/ES attiecīgi I un II pielikumā.
            
         
               (6)
            
            
               Tomēr nevar pabeigt uzraudzību, kas noteikta saskaņā ar Direktīvas 2003/85/EK XVIII pielikuma B daļas 4. punkta g) apakšpunktu, lai apkarotu mutes un nagu sērgu savvaļas dzīvniekos, pirms nav izzudušas vismaz caur mātes dzīvnieku iegūtas antivielas pret mutes un nagu sērgu uzņēmīgiem savvaļas dzīvniekiem, kas dzimuši šajā apgabalā pēc tam, kad 2011. gada janvārī bija saņemts ziņojums par šo slimību.
            
         
               (7)
            
            
               Tāpēc Lēmumā 2011/44/ES paredzēto pasākumu termiņš ir jāpagarina līdz 2011. gada 30. septembrim.
            
         
               (8)
            
            
               Tāpēc attiecīgi jāgroza Lēmums 2011/44/ES.
            
         
               (9)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmumu 2011/44/ES groza šādi:
   
               1)
            
            
               lēmuma 16. pantā datumu “līdz 2011. gada 30. jūnijam” aizstāj ar datumu “līdz 2011. gada 30. septembrim”;
            
         
               2)
            
            
               lēmuma I un II pielikumu aizstāj ar šā lēmuma pielikuma tekstu.
            
         2. pants
   Šis lēmums ir adresēts dalībvalstīm.
   
      Briselē, 2011. gada 29. jūnijā
      
         
            Komisijas vārdā –
         
            Komisijas loceklis
         
         John DALLI
      
   
   
      (1)  OV L 395, 30.12.1989., 13. lpp.
   
      (2)  OV L 224, 18.8.1990., 29. lpp.
   
      (3)  OV L 306, 22.11.2003., 1. lpp.
   
      (4)  OV L 19, 22.1.2011., 20. lpp.
   
      PIELIKUMS
      “
            I PIELIKUMS
            Šādi Bulgārijas apgabali Burgasas reģionā:
            
                        a)
                     
                     
                        
                           Malko Tarnovo un Tsarevo pašvaldības;
                     
                  
                        b)
                     
                     
                        
                           Sredets pašvaldības daļa, kas atrodas uz dienvidiem no:
                        
                                    i)
                                 
                                 
                                    vietas, kurā vietējās nozīmes ceļš no Gabar (Sozopol pašvaldība) uz Drachevo (Sredets pašvaldība) savienojas krustojas ar Sredets pašvaldības administratīvo robežu (42°18′19.82″N / 27°17′12.11″E);
                                 
                              
                                    ii)
                                 
                                 
                                    vietējās nozīmes ceļa uz Drachevo no vietas, kas minēta i) apakšpunktā, Drachevo ciemats un tālāk pa ceļu, kas ved no Drachevo ziemeļiem uz krustojumu, kurā valsts nozīmes ceļš Nr. 79 krustojas ar valsts nozīmes ceļu Nr. 53 austrumos no Sredets ciemata;
                                 
                              
                                    iii)
                                 
                                 
                                    valsts nozīmes ceļa Nr. 53 krustojuma, kas minēts ii) apakšpunktā, līdz vietai, kur šis ceļš savienojas ar vietējās nozīmes ceļu, kas ved uz Belila un kas veido Sredets ziemeļu robežas;
                                 
                              
                                    iv)
                                 
                                 
                                    vietējās nozīmes ceļa vietas, kurā tas savienojas ar valsts nozīmes ceļu Nr. 53 Sredets ciematā, kā aprakstīts iii) apakšpunktā, uz rietumiem Belila ciemata virzienā un līdz šā ceļa tiltam pāri Sredetska upei rietumos no Prohod ciemata, ietverot Prohod ciematu;
                                 
                              
                                    v)
                                 
                                 
                                    
                                       Sredetska upes vietas, kur tā krustojas ar vietējās nozīmes ceļu, kas ved no Prohod uz Bistrets, līdz vietai, kur tā šīs upes atteka, kas tek Oman ciemata (Bolyarovo pašvaldība) virzienā, krustojas ar Boljarovo pašvaldības robežu (42°16′57.78″N / 26°57′33.54″E).
                                 
                              
                  
         
            II PIELIKUMS
            Šādi Bulgārijas apgabali
            
                        1.
                     
                     
                        Burgasas reģionā:
                        
                                    a)
                                 
                                 
                                    
                                       Sozopol un Primorsko pašvaldības;
                                 
                              
                                    b)
                                 
                                 
                                    
                                       Sredets pašvaldības daļa, kas atrodas uz ziemeļiem no:
                                    
                                                i)
                                             
                                             
                                                vietas, kurā vietējās nozīmes ceļš no Gabar (Sozopol pašvaldība) uz Drachevo (Sredets pašvaldība) savienojas krustojas ar Sredets pašvaldības administratīvo robežu (42°18′19.82″N / 27°17′12.11″E);
                                             
                                          
                                                ii)
                                             
                                             
                                                vietējās nozīmes ceļa uz Drachevo no vietas, kas minēta i) apakšpunktā, Drachevo ciemata un tālāk pa ceļu, kas ved no Drachevo ziemeļiem uz krustojumu, kurā valsts nozīmes ceļš Nr. 79 krustojas ar valsts nozīmes ceļu Nr. 53 austrumos no Sredets ciemata;
                                             
                                          
                                                iii)
                                             
                                             
                                                valsts nozīmes ceļa Nr. 53 krustojuma, kas minēts ii) apakšpunktā, līdz vietai, kur šis ceļš savienojas ar vietējās nozīmes ceļu, kas ved uz Belila un kas veido Sredets ziemeļu robežas;
                                             
                                          
                                                iv)
                                             
                                             
                                                vietējās nozīmes ceļa vietas, kurā tas savienojas ar valsts nozīmes ceļu Nr. 53 Sredets ciematā, kā aprakstīts iii) apakšpunktā, uz rietumiem Belila ciemata virzienā un līdz šā ceļa tiltam pāri Sredetska upei rietumos no Prohod ciemata, ietverot Prohod ciematu;
                                             
                                          
                                                v)
                                             
                                             
                                                
                                                   Sredetska upes vietas, kur tā krustojas ar vietējās nozīmes ceļu, kas ved no Prohod uz Bistrets, līdz vietai, kur tā šīs upes atteka, kas tek Oman ciemata (Bolyarovo pašvaldība) virzienā, krustojas ar Boljarovo pašvaldības robežu (42°16′57.78″N / 26°57′33.54″E).
                                             
                                          
                              
                  
                        2.
                     
                     
                        
                           Yambol reģionā:
                        
                                    a)
                                 
                                 
                                    
                                       Straldzha pašvaldības daļa, kas atrodas uz dienvidiem no valsts nozīmes ceļa Nr. 53;
                                 
                              
                                    b)
                                 
                                 
                                    
                                       Bolyarovo pašvaldība.
                                 
                              
                  ”